Publication: Magyar Közlöny
Issue: MK-2002-17 (Year: 2002, Number: 17)
Era: 1990-2004
Section: 1997. évi XXX. törvény (Jht.) és egyéb — jogszabályok
Paragraph Index: 756

5.D KÜLFÖLDI PÉNZÜGYI SZERVEZETEK ADA- TAI A jelentés kitöltése A táblázatot az 5.C táblához hasonlóan (nettó értéken) kell kitölteni. Itt — elsõsorban a magyar törvények definíciója szerinti — pénzügyi, illetve befektetési vállalkozásoknak, biztosítónak, továbbá (a nyugdíj, egészségbiztosító stb.) pénztárnak minõsülõ vállalkozásokkal, valamint egyéb, speciális pénz- és tõkepiaci intézményekkel kapcsolatos kockázatokat, a mérlegben elszámolt, illetve mérlegen kívüli tételként nyilvántartott forint- és devizaköveteléseket, illetve kötelezettségeket kell részletezni, és ügyfelenként felsorolni. Az f) Nem részletezettek sorban azokat az ügyfeleket kell összesíteni, amelyek esetében az ügyletek nem érik el az egymillió forintot. Az összes külföldi kapcsolatot a 01. sortól kezdõdõen fel kell sorolni. A sorok száma nem korlátozott. A részletezett állományt az f) sorban lévõ értékekkel együtt a 0. Összesen sorban kell összesíteni. Az a)—e) sorokig az egyes intézményekre vonatkozó adatokat a részletezõ, illetve a nem részletezett sorokból kiemelve kell összegezni. Az azonosító oszlopban az ügyfélre vonatkozó Swift számot, (esetleg) banki azonosító számot kell megadni, amennyiben törzsszámmal nem rendelkezik.

Source: https://magyarkozlony.hu/hivatalos-lapok/519666164a46c1e7852355d0fcc6569015d62fcb/dokumentumok/d8674e2a1e77b3334e86bda8e73b34f287980026/letoltes